  Туспуктэм: Иван Коновалов Майя Бывальцева 14-тӥ тулыспалэ Удмуртиысь йӧскалык лыдӟетъюртын гожъясьлэн но дышетӥсьлэн Александр Шкляевлэн 80 арес тырмонэзлы сӥзем творчествоя ӝыт (12+) ортчоз. Со сярысь ужъюртлэн пресс-службаез ивортӥз. Александр Шкляев – кылосбур тодосъя кандидат, Удмурт кун университетысь Удмурт кылосбуръя, финно-угроведениея но журналистикая институтлэн журналистикая кафедраысьтыз доцент, Россиысь журналистъёслэн но гожъясьёслэн огазеяськонъёссылэн ёзчиез. Со трос аръёс Кузебай Гердлэсь творчествозэ но улонзэ рос-прос эскере. Удмурт югдытӥсьлэсь нимзэ нуллӥсь йӧскалык премилэн лауреатэз луэ. Ужрадлы Йӧскалык но шаертодон литературая но библиографияя центрлэн фондысьтыз книгаосын «Кылпӧртмась, тодосчи, очеркист, кылбурчи…Александр Шкляевлы – 80!» адӟытон дасялозы. Ужрад 16 час 30 минутэ кутскоз, пыронэз эркын. Тегъёс: Удмуртия лыдӟиськонни Литература Ижкар удмуртъёс  